钦定古今图书集成/理学汇编/学行典/第119卷 > 管子 > 《内业》
## 钦定古今图书集成/理学汇编/学行典/第119卷 > 管子 > 《内业》

“圣人与时变而不化，从物而不移，能正能静，然后能
定。定心在中，耳目聪明，四枝坚固，可以为精。舍
形不正，德不来，中不静，心不治，正形摄德，天仁地义，
则淫然而自至。”神明之极，照乎知万物中，义守不忒，
不以物乱官，不以官乱心，是谓“中得有神自在身，一
往一来，莫之能思，失之必乱，得之必治。敬除其舍，精
将自”来。精想思之，宁念治之，严容畏敬，精将至定，得
之而勿舍。耳目不淫，心无他图，正心在中，万物得度，
道满天下，普在民所，民不能知也。一言之解，上察于
天，下极于地，蟠满九州。何谓解之？在于心安。我心治，
官乃治。我心安，官乃安。治之者心也，安之者心也。心
以藏心，心之中又有心焉。彼心之心音，以“先言，音然
后形，形然后言，言然后使，使然后治。”

《爱欲》静之，遇乱正之。勿引勿推，福将自归。彼道自来，
可藉与谋。静则得之，躁则失之。灵气在心，一来一逝。
其细无内，其大无外。所以失之，以躁为害。心能执静，
道将自定。